Ingmar Relling

Ingmar Anton Relling (født 8. april 1920 i Sykkylven, død 9. april 2002) var en norsk formgiver av møbler. 

Han var utdannet fra SHKS 1947, etter at han som ung hadde arbeidet som snekker og treskjærer hos Vestlandske Møbelfabrikk i hjembygda Sykkylven. Han arbeidet i broren Adolf Rellings (1913–2006) firma før han i 1950 begynte for seg selv. De første årene gjorde han også innredningsarbeider, men etter 1960 konsentrerte han seg om stoler.Leena Mannila. God form i Norge, Jacob-prisens vinnere 1957-1995. Messel forlag / Norsk Form, 1996. ISBN 82-452-0011-5. (ebok) 

En av de mest kjente møblene hans er stolen «Siesta» (1966) i hud og laminert bøk.dinside.no Klassikeren:Siesta-stolen Within 4 Walls UK om Ingmar Relling De fleste av hans stoler, og alle fra midten av 1960-tallet, er laget i laminert bøk, kombinert med enten hud eller seilduk. Stolene produseres i dag av møbelfabrikken LK Hjelle. 

I 1976 begynte A/S Vestlandske Møbelfabrikk å produsere lenestolen Orbit som Ingmar Relling formgav og tegnet. Stolen, laget i formet laminert bøk, kunne bygges om til en sofa med så mange seter en hadde behov for. Orbit var en av de aller første norskproduserte lenestolene man kunne regulere seteryggen på. Stolen gikk ut av produksjon etter 10 år i omløp.

Han holdt separatutstillinger i Oslo, København, Zürich og Paris. Han er innkjøpt av Kunstindustrimuseet i Oslo, Victoria and Albert Museum i London, Röhsska museet i Göteborg og Cooper-Hewitt Museum New York. Flere av hans arbeider har fått Merket for god design – blant annet fikk «Siesta» en klassikerpris i 1992norskdesign.no Søk i designpriser , han mottok Jacobprisen 1978, har fått møbeldesignpriser i Wien og London og ble hedret med Kongens fortjenstmedalje i gull 1999. En bok om ham ble utgitt av næringsforeningen i hjembygda i 1991.Møbeldesigneren Ingmar Relling i perspektiv. The life and work of Ingmar Relling. Sykkylven, 1991. ISBN 82-992499-0-2 (ebok)

 Referanser 

Kategori:Norske møbeldesignere
Kategori:Norske treskjærere
Kategori:Norske snekkere
Kategori:Personer fra Sykkylven kommune
Kategori:Kongens fortjenstmedalje i gull
Kategori:Fødsler i 1920
Kategori:Dødsfall i 2002